Ühisettepanek: NÕUKOGU MÄÄRUS, millega tunnistatakse kehtetuks määrus (EÜ) nr 2488/2000 S. Miloševići ja temaga seotud isikute rahaliste vahendite külmutamise jätkamise kohta /* JOIN/2014/034 final - 2014/0271 (NLE) */





SELETUSKIRI (1) Vastavalt nõukogu määrusele (EÜ) nr 2488/2000[1] tuleb külmutada kõik S. Miloševići ja temaga seotud füüsiliste isikute varad ja muud rahalised vahendid, mis asuvad väljaspool Jugoslaavia Liitvabariigi territooriumi, ning selliseid varasid ega rahalisi vahendeid ei tohi anda kõnealuste, nimetatud määruse I lisas loetletud isikute kasutusse ega nende toetamiseks. (2) Nõukogu tunnistas otsusega […] kehtetuks oma ühise seisukoha 2000/696/ÜVJP. Nõukogu otsustas, et puudub alus jätkata kõnealuste piirangute kohaldamist, sest lisas loetletud isikud ei ohusta enam demokraatia tugevdamist. (3) Euroopa Liidu välisasjade ja julgeolekupoliitika kõrge esindaja ja komisjon teevad ettepaneku tunnistada nõukogu määrus (EÜ) nr 2488/2000 viivitamata kehtetuks. 2014/0271 (NLE) Ühisettepanek: NÕUKOGU MÄÄRUS, millega tunnistatakse kehtetuks määrus (EÜ) nr 2488/2000 S. Miloševići ja temaga seotud isikute rahaliste vahendite külmutamise jätkamise kohta EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 215, võttes arvesse nõukogu otsust […],[2] millega tunnistatakse kehtetuks ühine seisukoht 2000/696/ÜVJP teatavate S. Miloševići ja temaga seotud isikute vastu suunatud eripiirangute säilitamise kohta, võttes arvesse liidu välisasjade ja julgeolekupoliitika kõrge esindaja ning komisjoni ühisettepanekut, ning arvestades järgmist: (1) Vastavalt nõukogu määrusele (EÜ) nr 2488/2000[3] tuleb külmutada kõik S. Miloševići ja temaga seotud füüsiliste isikute varad ja muud rahalised vahendid, mis asuvad väljaspool Jugoslaavia Liitvabariigi territooriumi, ning selliseid varasid ega rahalisi vahendeid ei tohi anda kõnealuste, nimetatud määruse I lisas loetletud isikute kasutusse ega nende toetamiseks. (2) Nõukogu tunnistas otsusega […][4] kehtetuks oma ühise seisukoha 2000/696/ÜVJP[5]. Nõukogu otsustas, et puudub alus jätkata kõnealuste piirangute kohaldamist, sest lisas loetletud isikud ei ohusta enam demokraatia tugevdamist. (3) Seepärast on asjakohane tunnistada viivitamata kehtetuks määrus (EÜ) nr 2488/2000, ON VASTU VÕTNUD KÄESOLEVA MÄÄRUSE: Artikkel 1 Määrus (EÜ) nr 2488/2000 tunnistatakse kehtetuks. Artikkel 2 Käesolev määrus jõustub Euroopa Liidu Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja [1] Nõukogu määrus (EÜ) nr 2488/2000, 10. november 2000, S. Miloševići ja temaga seotud isikute rahaliste vahendite külmutamise jätkamise ning määruste (EÜ) nr 1294/1999 ja (EÜ) nr 607/2000, samuti määruse (EÜ) nr 926/98 artikli 2 kehtetuks tunnistamise kohta (EÜT L 287, 14.11.2000, p.19). [2] […] [3] Nõukogu määrus (EÜ) nr 2488/2000, 10. november 2000, S. Miloševići ja temaga seotud isikute rahaliste vahendite külmutamise jätkamise ning määruste (EÜ) nr 1294/1999 ja (EÜ) nr 607/2000, samuti määruse (EÜ) nr 926/98 artikli 2 kehtetuks tunnistamise kohta (EÜT L 287, 14.11.2000, p.19). [4] […] [5] Ühine seisukoht 2000/696/ÜVJP, 10. november 2000, teatavate S. Miloševići ja temaga seotud isikute vastu suunatud eripiirangute säilitamise kohta (EÜT L 287, 14.11.2000, lk 1).